Tipsport aréna (Banská Bystrica)

Tipsport arena (Zimný štadión Banská Bystrica) je multifunkčná hala v meste Banská Bystrica. Aréna má celkovú kapacitu 3 016 miest. Otvorená bola v noci z 24. decembra na 25. decembra 1956, zastrešená bola v roku 1966. Je domovským stánkom hokejového klubu HC ’05 Banská Bystrica, ktorý má arénu v prenájme od mesta Banská Bystrica. V roku 2009 prebehla rekonštrukcia južnej tribúny, ktorá bola v havarijnom stave. V decembri 2013 vyčlenila vláda zo štátnej rezervy milión eur na rekonštrukciu severnej tribúny. Podmienkou pre rekonštrukciu bolo finančné zapojenie samosprávy a mesto sa zaviazalo, že najmenej 10 rokov od dokončenia rekonštrukcie nezmení vlastnícke ani iné právo k pozemku ani stavbe a arénu bude využívať v súlade so zmluvou so Slovenským zväzom ľadového hokeja. Zároveň musí poskytnúť arénu pre účely reprezentácie. Súčasťou arény je aj tréningová Hala B, ktorá si tiež v dlhodobom horizonte vyžaduje rekonštrukciu. Podujatia Výber najvýznamnejších športových podujatí: 1977 Majstrovstvá sveta v hokeji (do 20 rokov) 2022 Letný európsky olympijský festival mládeže 2022 (súťaže v športovej gymnastike) Referencie Externé odkazy Zimný štadión na Hockeyarenas.net (po anglicky) Hala B na Hockeyarenas.net (po anglicky) www.hc05.sk Archivované 2015-09-24 na Wayback Machine